《夏日偶至山姜村因过渔唱轩寻造蒙斋侍郎墓次感旧述事 其一》
清代·谢重辉

柳老莺残打麦时，望中院落起人思。萧闲山馆沈蛛网，曲折回廊上兔丝。

抚景不堪长恋恋，感知聊为去迟迟。回头胜迹今成梦，吻喝何因共一卮。

作者简介：山东德州人，字千仞，号方山。官刑部郎中，引疾归。居官以清节著。博雅好古，工诗。有《杏村诗集》。